МОТИВИ

Действащата Наредба № 20 на Общински съвет – Поморие за морално стимулиране на физически лица с особени заслуги към Община Поморие е приета с решение № 701/14.12.2006г., изм. с решение №1250/21.08.2019г. Наложително е приемането на нова Наредба, предвид изминалия дълъг период от време от приемане на сегашната наредба и голямата обществена значимост и тежест на решението за удостояване с Почетен знак на град Поморие или с почетно звание „Почетен гражданин на Поморие”.

С Решение № 818/12.05.2026г. на Общински съвет – Поморие беше създадена временна комисия, която да изработи проект на нова Наредба за морално стимулиране на физически лица с особени заслуги към Община Поморие, с цел прилагането на критерии за по – голяма прецизност при удостояване с Почетен знак на град Поморие или с почетно звание „Почетен гражданин на Поморие”. 

В изпълнение на т.6 от Решение № 818/12.05.2026г. на Общински съвет – Поморие, комисията изготви проект на нова Наредба. Наредбата е номерирана под №20 и наименованието да се чете: НАРЕДБА №20 ЗА МОРАЛНО И МАТЕРИАЛНО СТИМУЛИРАНЕ ЗА ОСОБЕНИ ЗАСЛУГИ КЪМ ОБЩИНА ПОМОРИЕ.
